text: Mere øv fra politiet
  29 september 2015 kl. 20.16
  For anden gang på én dag har politiet udsendt et øv efter en hastighedskontrol.
  I morges holdt en af politiets fotovogne ved en skole i Horsens. Her var der så mange, der overtrådte hastighedsbegrænsningen, at politiet efterfølgende tweetede et "øv".
   
  Det gentog sig her til aften, hvor der stod en fotovogn på Ribevej i Egebæk-Hviding ved Ribe - iøvrigt på opfordring fra lokale beboere.
  På stedet må man højst køre 50 km/t. 110 bilister kørte hurtigere, hvilket fik politiet til at tweete: "En rigtig "øv-dag" på kontoret!!"
   
  10 bilister kørte så hurtigt, at de fik et klip. En kørte så hurtigt, at vedkommende fik kørekortet frakendt betinget - nemlig 92 km/t.
  